id en id en id id ms ms id id ms id ms ms id en id es id ms id id ms ms ms id id en
Polis buru gelandangan berambut panjang, samun wanita dari belakang
Seorang wanita dipercayai disamun lelaki berkenaan ketika berjalan kaki seorang diri menuju ke pusat beli-belah tersebut sebelum diserang suspek dari arah belakang dalam kejadian kira-kira jam 10.30 pagi.
Ketua Polis Daerah Klang Utara, Asisten Komisioner Vijaya Rao Samachulu berkata, sebaik sahaja menghampiri wanita itu, suspek yang dianggarkan berusia 40-an menendang mangsa dari arah belakang.
Polis ketika ini memburu seorang lelaki disyaki terlibat dalam kejadian samun dekat laluan pejalan kaki berhampiran Bangunan Center Point di Pusat Bandar Klang di sini, Selasa lalu.
“Hasil siasatan yang dijalankan mendapati, mangsa seorang diri berjalan kaki dalam perjalanan menuju ke Center Point Klang ditendang dari belakang oleh suspek sehingga menyebabkannya terjatuh sebelum disamun.
“Suspek kemudian bertindak agresif dengan memukul mangsa di bahagian muka dan kepala sebelum melarikan diri. Mangsa mendapatkan rawatan di Hospital Tengku Ampuan Rahimah (HTAR),” katanya.
Beliau berkata, mangsa dikatakan dipukul lebih 20 kali menggunakan telefon bimbit miliknya selain ditendang serta dicederakan mata sebelah kanan.
Tambah Vijaya Rao, polis menerima laporan kejadian tersebut pada pukul 12.25 tengah malam semalam sebelum mengenal pasti suspek berdasarkan pengecaman wajah oleh mangsa.
“Usaha mengesan suspek sedang giat dijalankan. Berdasarkan maklumat, suspek dikatakan seorang gelandangan, berbadan kurus, berkulit sawo matang, berambut panjang paras bahu dan dianggarkan berumur 40-an.
“Polis membuka kertas siasatan di bawah seksyen 393 Kanun Keseksaan. Sehubungan itu, orang awam yang mempunyai maklumat tepat berkaitan suspek boleh ke balai polis berhampiran untuk menyalurkan maklumat,” ujarnya.
Terdahulu tular satu hantaran dalam Facebook oleh seorang pengguna yang mendakwa isterinya diserang, dipukul dan diragut selepas meletakkan keretanya di Jalan Taiping.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.